Kopli tänav

See artikkel räägib Kopli tänavast Tallinnas. Teiste tähenduste kohta vaata lehekülge Kopli tänav (täpsustus). Kopli tänav (vanasti Telliskopli tänav ja Kalinini tänav) asub Tallinnas Põhja-Tallinna linnaosas Kalamaja, Karjamaa, Sitsi, Pelguranna ja Kopli asumis ning Kopli poolsaarel. Kopli tänav algab Kesk-Kalamaja tänava ja Põhja puiestee ristmikult Balti jaama juures ning kulgeb esialgu läände. Tal on ühine ristmik paremalt Vana-Kalamaja tänavaga, vasakult Reisijate tänavaga, paremalt Kotzebue tänava, Vabriku tänava ja Malmi tänavaga ning vasakult Telliskivi tänavaga. Seejärel keerab tänav loodesse. Tal on edasi ühine ristmik paremalt poolt Graniidi tänava, Salme, Kungla ja Volta tänavaga, ta piirneb vasakult Kopli kaubajaamaga, ristub paremalt Erika ja vasakult Ristiku tänavaga, paremalt Angerja ja Karjamaa tänavaga ning vasakult Paavli tänavaga, keerab taas läände, ristub vasakult Sitsi tänavaga, paremalt Tööstuse tänava ja Paljassaare teega, vasakult Niidi ja Lõime tänavaga, paremalt Maleva tänavaga, vasakult Sõle ja Pelguranna tänavaga, piirneb vasakult Kopli kalmistupargiga, pöördub taas loodesse, ristub vasakult Vasara tänava, paremalt Uus-Maleva tänavaga, vasakult Ankru tänava ja paremalt Kilbi tänavaga, vasakult Marati ja Ketta tänavaga, paremalt Sepa ja Kaevuri tänavaga ning vasakult Süsta ja Kaluri tänavaga. Kopli tänav on ligikaudu 6,25 km pikk.. Algusest kuni peaaegu lõpuni, kunagise Vene-Balti laevatehase peahoone juures oleva lõpp-peatuseni kulgeb Kopli tänava ääres trammitee: tänava algusest kuni Ristiku ja Erika tänavani Kopli tänava vasakus servas ja sealt edasi paremas servas. Alates Sõle tänavast kuni trammide lõpp-peatuseni ning Sitsi tänavast kuni Erika ja Ristiku tänavani kulgeb Kopli tänaval ka bussiliin. Kopli tänav 2 on asunud Grand Hotell, alates 2003. aastast Hotell Economy. Kopli 2 hoone ehitas 1914. aastal Kiideva mõisa omanik ja Tallinna linnavolinik Villem Pinkovski, maja arhitekt oli Viktor Jenken (Enken). Kopli tänav 3 on asunud Raudteelaste Ühing "Raudam". Hoone seinal on Vabadussõjas langenud raudteelaste mälestustahvel. Kopli tänav 4 hoones asub alkoholipood Araxes, algselt Eesti Raudtee Töölisvarustuse Osakonna leivapood Vaksali. Kopli tänav 8, doktor Christian Parki maja, arhitekt Eugen Habermann. Hoones asus Tallinna kino Diana ja Lembitu. Pärast Eesti Vabariigi taastamist kolis kinoruumidesse Päästearmee. Kopli tänav 10 asus 1940. aastal ehitatud hoone rahvakorterite ehitusprogrammist, rahvakorterid olid kahekorruselised puuehitised ühe kivitrepikojaga, kummalgi korrusel neli korterit. Korterid on kahes suuruses, trepikojapoolsel hoone küljel on kahetoalised korterid ühes köögi, sahvri, duširuumi, kloseti ja esikuga, vastasküljel kolmetoalised samade kõrvalruumidega. Kopli tänav 16, kolmekorruseline kortermaja, äripindadega esimesel korrusel, kus asub restoran Ülo. Kopli tänav 18, kahekorruseline korterelamu, mille esimesel korrusel äripinnad: kohvik Boheem, algselt Eesti Raudtee Töölisvarustuse Osakonna juurviljapood Vaksali. Kopli tänav 20a, Malmi tänav 10 taga hoovihoones asus O.Ü. Havanna, Tubakatehas Havanna Kopli tänav 23, Kopli kaubajaam Ristiku tänava raudteeviadukt Kopli tänav 25, mööblivabrik Standardi hoone, mis on ehitatud 1970. aastatel. Hoone on tüüpiline 1970. aastatel Eestis ehitatud modernistlik tornbüroo, mis on ruudukujulise plaaniga: kommunikatsioonid on keskel ja kabinetid jäävad välisperimeetrile. Hoonetüübile on iseloomulik lintaken, mis tuleneb raudbetoonsõrestikust ja vööpaneelidest. Kopli tänav 29 tegutses 2001. aastani, 1964. aastal tegevust alustanud AS Tallinna Soojuse Karjamaa katlamaja. ja M. Kalinini tänav 29 tegutses Eesti NSV ajal saun nr 13. Kopli tänav (algse numbriga) 33, tegutses 20. sajandi alguses Tallinna Köievabrik "John Carr'i pärijad" Kopli tänav 35 (algse numbriga 21), Balti Puuvilla Ketramise ja Kudumise Vabrik ja puuvillatööstusettevõte Eesti Niidivabrik Kopli tänav 35b, Tallinna Köievabriku veetorn Kopli tänav 40, tegutses Eesti NSV ajal Elektrielemenditehas „Ika". Kopli tänav 68 (algse numbriga 28), 70, 70a ja 70b, Krulli tehase kvartal (Kopli tänav 68, 70, 70a ja 70b; Volta tänav 1, 1b, 1c, 1d ja 1e ja Tallinna Masinatehase territoorium) Kopli tänav 69a, 1963. aastal ehitatud endise restoran Kalinka hoone Kopli tänav 69c, Kopli kalmistu Kopli tänav 69e, ühiselamu (1956) Kopli tänav 70a (endine aadress Telliskopli 28) endine AS Franz Krulli tehase hooned Kopli tänav 71, Sirbi Kohvik, 1987. aastal valminud kooperatiivi ärihoone, algselt lillepood ja toiduäri. Kopli tänav 72 (Eesti NSV ajal endise 112. sõjatehase hoonekompleks koos ladude ja varjenditega), 112. sõjatehas alustas tegevust 1946. aastal peamiselt raskeveoautode mootorite remonditehasena Kopli tänav 75 endine Bekkeri laevatehase meistrite ja ametnike elamu Kopli tänav 75a Kopli tänav 76, Keskkonnaameti Kiirgusosakond ja Keskkonnainspektsiooni Harjumaa büroo, endine Mereväe õppekompanii kasarmu. Eesti NSV ajal NSV Liidu relvajõudude 180. sidepolügoon. Kopli tänav 77, endine Bekkeri laevatehase inseneride elamu Kopli tänav 78, 78a ja Erika tänav 2, endised Peeter Suure Sadama üleajateenijate Punased kasarmud Kopli tänav 79, korterelamu Endine Kopli Lastepolikliinik. Ehitatud 1914. aastal algselt Bekkeri laevatehase direktori elamuks Kopli tänav 82, elumaja, endine Tallinna Tehnikaülikooli Energeetikateaduskonna õppehoone Kopli tänav 85, endine Bekkeri laevatehase politseijaoskonna hoone. Nüüd korterelamu. Kopli tänav 86, 1946. aastal ehitatud viiekorruseline korterelamu Kopli tänav 88, 1957. aastal ehitatud viiekorruseline korterelamu Kopli tänav 89b, endine Bekkeri laevatehase veetorn Kopli tänav 90, 1953. aastal ehitatud viiekorruseline korterelamu. Hoone esimesel korrusel tegutses algselt Sitsi kauplus. Kopli tänav 92, Karjamaa Põhikool Kopli tänav 92a asus 1935. aastaks ehitatud Eesti Metodisti Kiriku Tallinna II Petlemma kirik, mis lammutati 1991. aastal. Kopli tänav 93, endine Kopli Rahvamaja, hoone ja Madruste Klubi. Arhitekt Elmar Lohk Kopli tänav 98, Tallinna Kopli Ametikool, Põhja-Tallinna Noortekeskus. Kopli tänav/Kalinini tänav 98 tegutses Eesti NSV ajal Linnakutsekool nr 6, kus õpetati vähemalt 15-aastasi noormehi treiali, laevaremondilukksepa ja laevakokkupanija ning elektrikeevitaja erialale. Kopli tänav 98a, 98b, neljakorruselised korterelamud, tüüpprojekt 1-317-10 (nn hruštšovka) Kopli tänav 100a, viiekorruseline korterelamu, tüüpprojekt 1-317А-14E Kopli tänav 100b, viiekorruseline algne ühiselamu tüüpi korterelamu, tüüpprojekt 1-317-19 Kopli tänav 101, Tallinna Tehnikaülikooli Eesti Mereakadeemia ja Eesti Merekool, endine Vene-Balti laevaehitustehas ja seejärel Tallinna Tehnikaülikooli Majandusteaduskonna õppehoone Kopli tänav 102a, Tallinna Kunstigümnaasium, algselt Kopli algkool, arhitekt Herbert Johanson (1940) Kopli tänav 103, Balti Laevaremonditehas ja Vene-Balti sadam Kopli lahe kirdeosas Kopli poolsaare edelarannikul. (Eesti NSV ajal oli Kopli tn 103B kasutusel piirivalvekordoni, piirivalve kütuseterminaali ja veepuhastusjaama poolt. Kopli tänav 104, Kopli Lasteaed, arhitekt Herbert Johanson (1928) Kopli tänav 108, 1914. aastal ehitatud Tallinna Linna Politseivalitsuse Vene-Balti laevatehase politseijaoskond Kopli tänav 110 asus 1915. aastal avatud kino Koppel (varem Vene-Balti nr 62) Kopli tänav 114 asus Vene-Balti laevatehase tuletõrjujate maja Kopli tänav 118, Kopli trammidepoo Kopli tänav 1, Balti Jaama Turg Kopli tänav 4 Kopli tänav 4c ja 4 Vaade Kopli tänava ja Kotzebue tänava ristmikule ning hoonele Kopli tn 14 Telliskivi trammipeatusest Kopli 14 Kopli 18, kohvik "Boheem" Kopli kaubajaama auruvedurite pöördesild, Kopli 23 Standardi Ärimaja, Kopli 25a ja tootmishooned Balti Puuvillavabriku tootmishoone peakorpus, Kopli 35 Kopli 69 Paviljon Kopli 70, 1931 Peeter Suure merekindluse üleajateenijate Punased kasarmud, Kopli 78, 78a ja Erika 2 Endine Bekkeri laevatehase meistrite ja ametnike elamu, Kopli 75 Endine Bekkeri laevatehase inseneride elamu, Kopli 77 Endine Bekkeri laevatehase direktori elamu, Kopli 79 Endine Bekkeri laevatehase politseijaoskond, Kopli 85 Kopli 87, endine Bekkeri laevatehase veetorn Kopli tn 89b ja tööstushoone Kopli 87a Kopli ametikool, Kopli 98 Endine Vene-Balti laevaehitustehase peahoone, Kopli 101, 2009. aastal Endine Vene-Balti laevaehitustehase peahoone, Kopli 101, 1996. aastal Kopli Lasteaia hoone, Kopli 104 Kopli Lasteaia hoone, Kopli 104 Endine Vene-Balti laevatehase politseijaoskond, Kopli 108 Kopli trammidepoo Kopli tänav, vaade Erika ja Ristiku tänava ristmikult Kopli suunas (03.10.2024) Kopli poolsaare asustuse algandmed pärinevad 14. sajandist, mil mainiti Koplirannas olnud kaluriküla praeguses Maleva tänava algosas ligikaudu kohal, kus tänapäeval on Keraamikatehas. Seal paiknes linna telliselööv ja seetõttu kandis paik vanasti Telliskopli nime. Sinna viis Suure Rannavärava juurest läbi Kalamaja eeslinna tee, mis kulges ligikaudu tänapäevaste Tööstuse, Soo ja edasi Kopli tänava sihil juba mainitud kaluriküla suunas. 1772 keelati surnute matmine kirikutesse ja tuli asutada uusi kalmistuid. 1773 ühendati Sitsimäele suunduv teelõik linna Nunnaväravaga tänapäevase Kopli tänava sihil. Tee kandis pikka aega Telliskopli tänava nime. 1774 rajati telliselöövi ja kaluriküla vahele Niguliste ja Oleviste kiriku saksa koguduste kalmistu (Kopli kalmistu). Kopli tänav Tallinnas on kandnud ajalooliselt nimetusi: Teliskopli tänav, Teiliskople tänav, saksa keeles Ziegelskoppelstraße, Koppelstraße, Koppelscher Weg; vene keeles Цигельскоппельская ул., Коппельская ул. 1899. aastal kolis ettevõtte AS Franz Krull Tallinnas Kopli tänavale, kuhu ehitati moodne tehasekompleks 12 suure tootmishoonega, lisaks kontori- ja elamuhoone. Tänav nimetati alles 14. jaanuaril 1925 ametlikult Kopli tänavaks. Kopli tänav 21 tegutses Balti puuvillavabriku eraalgkool. 1928. aastal kirjutati ajalehes Rahvaleht: «Kopli tänav on üldse kuulus pussitamiste, peksmiste ja röövimiste poolest. Seda teed mööda liigub "koplielement", kelle suhtes inimene kunagi kindel ei või olla, kas ta terve nahaga ehk röövimata läbi pääseb.» Kopli kaubajaama hakati ehitama 1933. aastal insener Wilhelm Salemanni (1884–1942) projekti järgi aadressil Telliskivi 57b. Balti Raudtee Peatehaste kõrvale rajatava jaama ehitustööd kestsid 1938. aastani ja algselt kandis kaubajaam Telliskivi kaubajaama nime. Kuna rahvasuus hakati seda aga Kopli kaubajaamaks kutsuma, sai sellest peagi ka ametlik nimi. Aastatel 1950–1990 kandis Kopli tänav kommunistliku revolutsionääri Mihhail Kalinini nime (vene keeles Михаила Калинина, ул.). Kalinin töötas mõnda aega Volta tehases, kus tegi ühtlasi tööliste seas kommunistlikku kihutustööd. Kopli tänava nimetus taastati 3. augustil 1990. aastal Tallinna Linnavalitsuse määrusega. Bekkeri laevatehas Keskkonnaamet Keskkonnainspektsioon Vene-Balti asum ehk Vene-Balti tehase töölisasula ehk Kopli liinid Ekspresskataloog 2005, lk. 33–35. Erastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k., Riigi Teataja Artur Hellat, ESIMENE SAMM TÖÖTAVA RAHVA KORTERIOLUDE PARANDAMISEKS. Viisnurk, nr 1940, lk 163 Epp Lankots, EESTI 20. SAJANDI ARHITEKTUURI KAITSE PROGRAMM. TALLINNA NÕUKOGUDEAEGNE EHITUSPÄRAND, Tallinn 2009, lk 19. Kinnisvarafirmad ostavad Tallinna Soojuse vara. arileht.delfi.ee, 4. mai 2001 Tallinna Köievabrik, John Carr'i pärijad" Kopli 33 tel. 439-79, Uus Eesti, nr. 52, 23 veebruar 1940. Krulli masinatehase territoorium, www.delfi.ee, 21.03.2018 Kultuurimälestis nr 8615 "Bekkeri laevatehase meistrite ja ametnike elamu, 1912-1914", Kultuurimälestiste riiklik register. Kultuurimälestis nr 8616 "Bekkeri laevatehase inseneride elamu, 1912-1914", Kultuurimälestiste riiklik register Eelmise sajandi alguses sündinud Bekkeri villa ärkas uuele väärikale elule. moodnekodu.delfi.ee, 8. detsember 2022 Kultuurimälestis nr 8617 "Bekkeri laevatehase direktori elamu, 1912-1914", Kultuurimälestiste riiklik register. Askur Alas (02.04.2004). "TTÜ müüb Kopli energeetikamaja". Eesti Päevaleht. Vaadatud 14.01.2018. Kultuurimälestis nr 8618 "Bekkeri laevatehase politseijaoskond, 1912-1916", Kultuurimälestiste riiklik register. Kultuurimälestis nr 8623 "Bekkeri laevatehase veetorn, 1914. a.", Kultuurimälestiste riiklik register. Toomas Pajusoo, Tallinna kogudus 100, Koduteel, Nr 144 – 1 2022 Maire Simm, Mäestusi Sitsi Petlemma kirikust, Koduteel, Nr 128 - 1 2018 Robert Nerman, Kopli seltsielu süda tuksus rahvamajas, epl.delfi.ee, 7. november 2002. Kadi Raal, Uue ilme saavas Kopli rahvamajas hakkab kevadel taas elu keema, https://kopli.geenius.ee, 03.11.2020. Kopli Rahvamaja, 1936. a kultuurimälestiste riiklikus registris (vaadatud 05.11.2020). NOORED, ASTUGE KUTSEKOOLIDESSE!. LINNA KUTSEKOOL Nr. 6, Tallinn, Kalinini t. 98, Spordileht, nr. 51, 28 juuni 1965 Koostanud ja toimetanud Anto Raukas, ENDISE NÕUKOGUDE LIIDU SÕJAVÄE JÄÄKREOSTUS JA SELLE LIKVIDEERIMINE[alaline kõdulink], Eesti Vabariigi Keskkonnaministeerium Tallinn 1999, lk 78 Kultuurimälestis nr 8647 Vene-Balti laevatehase politseijaoskond, 1914. a., Kultuurimälestiste riiklik register Mälestised • 8648 Vene-Balti laevatehase tuletõrjujate maja, 1914. a. Kopli tn, EKI KNAB: Eesti - Eesti Keele Instituut, Eesti kohanimed (vaadatud 15.07.2021). "Õudne öö Kopli tänaval". "Rahvaleht", 12. juuli 1928, nr. 81, lk. 1.